b'\n_START_ARTICLE_\nC\xc3\xa0rrega de la Brigada Lleugera\n_START_SECTION_\nLa c\xc3\xa0rrega de la Brigada lleugera\n_START_PARAGRAPH_\nEl poema, publicat el 9 de desembre de 1854 en el diari  The Examiner , glorifica la brigada: \xc2\xab Com podria empal\xc2\xb7lidir la seva gl\xc3\xb2ria? Oh, la salvatge c\xc3\xa0rrega que van fer\xc2\xa0! \xc2\xbb alhora que lamenta la trista futilitat de la c\xc3\xa0rrega:\xc2\xab Sense que els soldats ho sabessin, alg\xc3\xba s\'havia equivocat (...) Carregant contra un ex\xc3\xa8rcit, mentre el m\xc3\xb3n es meravellava \xc2\xbb. Tennyson va escriure el poema alguns minuts despr\xc3\xa9s d\'haver llegit un relat de la batalla al  Times . El poema assol\xc3\xad r\xc3\xa0pidament una enorme popularitat, fins i tot entre les tropes de Crimea, a les quals se\'ls distribu\xc3\xafa en forma de pamflet._NEWLINE_S\'especula sobre si el poema es va escriure per a la glorificaci\xc3\xb3 de la brigada, o b\xc3\xa9 com un subtil missatge sobre els horrors de la guerra._NEWLINE_Una gravaci\xc3\xb3 en \xc3\xa0udio de la lectura per Tennyson del seu poema, gravada a 1890 sobre cilindre de cera, est\xc3\xa0 disponible en l\xc3\xadnia.\n_START_SECTION_\nResposta de Kipling\n_START_PARAGRAPH_\nel 1881, Rudyard Kipling escriu una resposta, titulada  L\'\xc3\xbaltim de la Brigada Lleugera , que intenta avergonyir al p\xc3\xbablic brit\xc3\xa0nic descrivint les dif\xc3\xadcils condicions trobades pels supervivents de la Brigada lleugera.\n_START_SECTION_\nLa c\xc3\xa0rrega de la Brigada pesant\n_START_PARAGRAPH_\nL\'acci\xc3\xb3 m\xc3\xa9s favorable de la Brigada pesant que va tenir lloc el mateix dia \xc3\xa9s igualment commemorada per Tennyson en  La c\xc3\xa0rrega de la Brigada pesant , un poema escrit el 1882 a suggeriment de l\'Alexander William Kinglake. No obstant aix\xc3\xb2, mai no va arribar a la popularitat del poema anterior._NEWLINE_El poema se centra en els \xc2\xabtres-cents\xc2\xbb de la Brigada pesant que van participar en la c\xc3\xa0rrega, \xc3\xa9s a dir els  Scots Grey  i el  2n Esquadr\xc3\xb3 dels Inniskilling Dragons . L\'\xc2\xabScarlett\xc2\xbb de qu\xc3\xa8 es parla al poema \xc3\xa9s Sir James Yorke Scarlett, qui va dirigir la c\xc3\xa0rrega. Aquell mateix dia, durant la guerra de Crimea (25 d\'octubre del 1854), va tenir lloc una acci\xc3\xb3 del  93\xc2\xba Regiment  immortalitzada com la \xc2\xab Fina l\xc3\xadnia vermella \xc2\xbb._NEWLINE_Ha passat a la hist\xc3\xb2ria com a tema d\'un c\xc3\xa8lebre poema ( La c\xc3\xa0rrega de la Brigada lleugera ) de lord Alfred Tennyson, els versos \xc2\xabNo hi ha cap ra\xc3\xb3, i nom\xc3\xa9s cal actuar i morir\xc2\xbb han fet d\'aquesta c\xc3\xa0rrega un s\xc3\xadmbol de l\'absurd de la guerra i la gl\xc3\xb2ria assolida pels herois.\n_START_SECTION_\nPel\xc2\xb7l\xc3\xadcules i altres refer\xc3\xa8ncies a l\'esdeveniment\n_START_PARAGRAPH_\nAquest esdeveniment ha estat representat a dues pel\xc2\xb7l\xc3\xadcules._NEWLINE_La primera,  La c\xc3\xa0rrega de la brigada lleugera  dirigida per Michael Curtiz, amb Errol Flynn, Olivia de Havilland i David Niven, \xc3\xa9s una visi\xc3\xb3  Hollywood , inspirada en Rudyard Kipling, i transmet una imatge "m\xc3\xadtica" de l\'"imperialisme brit\xc3\xa0nic"._NEWLINE_La segona, fortament cr\xc3\xadtica,  La darrera c\xc3\xa0rrega , fou dirigida el 1968 per Tony Richardson, amb John Gielgud, Trevor Howard i Vanessa Redgrave, i pret\xc3\xa9n reflectir els fets d\'una manera aut\xc3\xa8ntica en basar-se en les investigacions d\'en Cecil Woodham-Smith a  The Reason Why  (1953). Animacions en l\'estil contemporani de l\' Punch Magazine  i realitzades per Richard Williams, conformaven una introducci\xc3\xb3 de la pel\xc2\xb7l\xc3\xadcula per informar l\'audi\xc3\xa8ncia nord-americana de la pol\xc3\xadtica brit\xc3\xa0nica. Contrastaven amb la meticulosa direcci\xc3\xb3 art\xc3\xadstica d\'Edward Marshall i la cinematografia de David Watkin._NEWLINE_El grup psiqued\xc3\xa8lic Pearls Before swine enregistr\xc3\xa0 un disc titulat  Balaklava , inspirat pels esdeveniments de la c\xc3\xa0rrega._NEWLINE_El grup de heavy metal Iron Maiden va escriure igualment una can\xc3\xa7\xc3\xb3 sobre la c\xc3\xa0rrega,  The Trooper , en el seu disc  Piece of Mind . El videoclip de la can\xc3\xa7\xc3\xb3 cont\xc3\xa9 imatges de la pel\xc2\xb7l\xc3\xadcula de 1936 dirigida per Michael Curtiz._NEWLINE_George MacDonald Fraser utilitz\xc3\xa0 la campanya de Crimea i la c\xc3\xa0rrega a la seva novel\xc2\xb7la hist\xc3\xb2rica de la s\xc3\xa8rie de Flashman  Flashman at the Charge ._NEWLINE_Un vers del poema fou parafrasejat a un missatge criptogr\xc3\xa0fic de l\'almirall Chester Nimitz durant la batalla del golf de Leyte, que va tenir lloc el dia del 90\xc3\xa8 aniversari de la c\xc3\xa0rrega.'